ཞེས་པ་འདི་ལན་རེར་ཤར་ཕྱོགས་རིང་ལུགས་དང་ལན་རེར་ཤར་ཕྱོགས་རིག་པ་གཉིས་སུ་བསྒྱུར་ཡོད་དེ།དེ་ཡང་ཨིན་ཡིག་གི་རྗེས་འཇུགཞེས་པ་འདིར་རིང་ལུགས་དང་རིག་པ་གཉིས་ལ་གོ་ཆོག་པས་ཡིན།དེས་ན་རིང་ལུགས་སམ་རིག་པ་འདི་ཅི་ཡིན་སྙམ་ན།དེ་ནི་ནུབ་ཕྱོགས་པས་འཛམ་གླིང་ཤར་ཕྱོགས་ཀྱི་རྒྱལ་ཁབ་དང་མི་རིགས་ཁག་གི་ལོ་རྒྱུས་དང་རྩོམ་རིགསྒྱུ་རྩལ་དང་རིག་གནས་སོགས་ལ་ཞིབ་འཇུག་བྱ་བར་གོའོ༎འོན་ཏེ།སྐབས་དོན་གླེང་བར་བྱ་བ་ནི་དེའི་དོན་གཞན་ཞིག་སྟེ།སྐུ་ཞབས་ཨེཌ་ཝར་ཊྀ་སཱའི་ཏིལུགས་ཀྱིཤར་ཕྱོགས་རིང་ལུགསརེད།ཁོང་གིས་དེབཤར་ཕྱོགས་རིང་ལུགསབརྩམས་རྗེས་ཐ་སྙད་འདི་དང་དེའི་བསྡུས་དོན་ས་ཁྱབ་རྡོ་ཁྱབ་དུ་གྱུར་རོ༎སཱའི་ཏིའི་ལུགས་ལ་དེ་ནི་ནུབ་ཕྱོགས་པས་ཤར་ཕྱོགས་ཀྱི་རིག་གནས་ལ་དམའ་ཕབས་ཤིང་།བསམ་བཞིན་ཏུ་ཁོ་ཚོའི་རེ་འདོད་ལྟར་གྱིཤར་ཕྱོགས་རིག་གནསཤིག་བཟོ་བའི་ཕྱོགས་རེས་དང་ཨུ་ཚུགས་ལ་གོ་ཞིང་།དེའི་ངོ་བོ་ནི་ནུབ་ཕྱོགས་པས་རིག་གནས་ཀྱི་སྟེང་ནས་ཤར་ཕྱོགས་པར་སྟངས་འཛིན་དང་དབང་དུ་སྡུད་པའི་བྱེད་ཐབས་ཤིག་རེད་ཅེས་པའི་ལྟ་ཚུལ་འཛིན་ཞིང་དེ་དག་དབུས་ཤར་གྱི་ཁ་ཆེ་བ་དང་རྒྱ་ནགརྒྱ་གར་སོགས་ལ་ནུབ་ཕྱོགས་པས་ཇི་ལྟར་ལྟ་བ་བརྒྱུད་ནས་བྲིས་ཡོད།